钦定古今图书集成/理学汇编/学行典/第241卷 > 顾亮
## 钦定古今图书集成/理学汇编/学行典/第241卷 > 顾亮

按《苏州府志》：“顾亮，字寅仲，吴县人。生五月而父伯雍
没，鞠于母金。遭舅氏累，荡产，继值憸人匿所，托以女
归，亮欲释怨，寻致讼，母因卒。亮痛焉曰：‘吾终不以仇
人女为妻’。遂出之，孑居漂泊，时有感激，往墓所号恸。
遍游江淮闲，力学行义。久之南还，益自奋励，声誉日
起。知府况锺闻而敬礼，建书塾于木兰堂西，延亮为”
府僚弟子师。历后知府李从智、朱胜、汪浒凡十有五
年不废其教席。四人欲力荐，亮固止之。当况在官，亮
子犯薄刑求宽，亮固请寘之法。所著有《东斋集》、“《家范
匡正录》《厚伦集》《辨惑编》”，又取诸史传有关劝惩者，注
《感应篇》二十卷。